《雨夕重悼张子同子安子约作》
明代·皇甫汸

细雨空堂暮，孤云冉冉阴。逢谁话山水，兹夕痛人琴。

南国梅花落，西原芳草深。何须闻楚奏，始有泪沾襟。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。